[{"text_idx": "#000003", "text": "Hyfforddiant mewnol sydd wedi\u2019i deilwra"}, {"text_idx": "#000007", "text": "Yma, mae Malcolm John, sylfaenydd yr ymgyrch \u2018Action for Trustee Racial Diversity\u2019, yn amlinellu\u2019r gwaith maen nhw wedi bod yn ei wneud i annog mwy o ymddiriedolwyr o gefndiroedd Du ac Asiaidd."}, {"text_idx": "#000008", "text": "Gweledigaeth \u2018Action for Trustee Racial Diversity\u2019 yw cynyddu nifer yr ymddiriedolwyr Du ac Asiaidd ar fyrddau elusennau yn sylweddol. Rydyn ni\u2019n bwriadu gwireddu\u2019r weledigaeth hon drwy roi arweiniad i fudiadau ag awydd gwirioneddol i recriwtio a chadw ymddiriedolwyr Du ac Asiaidd a darparu\u2019r adnoddau i\u2019w galluogi i wneud hynny."}, {"text_idx": "#000011", "text": "Mae\u2019r ymgyrch The Action for Trustee Racial Diversity yn barod i gydnabod bod amrywiaeth yn ymwneud ag ystod ehangach o briodweddau a nodweddion na dim ond hil. Fodd bynnag, rydyn ni\u2019n ddigon ewn i awgrymu bod y ffigurau uchod yn atgyfnerthu ein cred mai\u2019r broblem o ran amrywiaeth hiliol sydd wedi gweld y lleiaf o gynnydd."}, {"text_idx": "#000013", "text": "Mae\u2019n wir i ddweud hefyd bod y cyfleoedd ar y rhan fwyaf o\u2019r byrddau hyn wedi dod o\u2019m rhwydweithiau a\u2019m cysylltiadau personol fy hun yn hytrach nag unrhyw broses recriwtio. Sefyllfa annymunol o unrhyw safbwynt cydraddoldeb, amrywiaeth a chynhwysiant."}, {"text_idx": "#000014", "text": "Mae llawer wedi\u2019i nodi am fuddion croesawu amrywiaeth. Mae amrywiaeth yn helpu i ddenu cronfa ehangach o ddoniau, gan ddod a\u0302 gwahanol brofiadau a gwahanol ffyrdd o feddwl a dod o hyd i ddatrysiadau i broblemau mudiad."}, {"text_idx": "#000015", "text": "Mae bwrdd ymddiriedolwyr mwy amrywiol yn helpu mudiadau i adlewyrchu\u2019r rheini y maen nhw\u2019n eu cefnogi, eu cymunedau a\u2019r gymdeithas ehangach yn fwy eglur a\u2019u cynrychioli\u2019n fwy effeithiol. Mae amrywiaeth yn helpu i osgoi meddylfryd grw\u0302p a dallineb cyfunol ar Fyrddau lle daw\u2019r holl ymddiriedolwyr o\u2019r un cefndir cymdeithasol, diwylliannol ac addysgol."}, {"text_idx": "#000017", "text": "Adrodda llawer bod pobl wedi dweud wrthyn nhw nad ydyn nhw\u2019n ffitio neu nad oes ganddyn nhw\u2019r sgiliau a phrofiad gofynnol. Neu bydd y rheini sy\u2019n meddwl profi dyfroedd dieithr ymddiriedolaeth yn cael eu digalonni pan na welant lawer o bobl fel nhw ar broffiliau ymddiriedolwyr ar-lein disglair elusennau o bob maint."}, {"text_idx": "#000018", "text": "Mae \u2018Action for Trustee Racial Diversity\u2019 eisiau paentio darlun llai swrrealaidd: darlun sy\u2019n llawer mwy cynrychioliadol o ddemograffeg yr 21ain ganrif."}, {"text_idx": "#000020", "text": "Ein nod mwy hirdymor \u2013 gan ddechrau eleni \u2013 yw datblygu capasiti lleol a phartneriaethau lleol a fydd yn canolbwyntio ar godi ymwybyddiaeth o fuddion a rhwystrau Byrddau mwy hiliol amrywiol a chreu cysylltiadau cynaliadwy rhwng elusennau lleol a rhwydweithiau Du ac Asiaidd lleol. Byddwn ni\u2019n rhannu\u2019r hyn y byddwn ni\u2019n ei ddysgu o weithgareddau\u2019r ymgyrch ac yn amlygu\u2019r tri phrif adnodd rydyn ni wedi\u2019u datblygu."}, {"text_idx": "#000021", "text": "Mae ein cronfa ddata gyfredol o fwy na 500 o fudiadau rhwydwaith Du ac Asiaidd (BANOs) ar draws sectorau \u2013 corfforaethol, elusennol, proffesiynol, myfyrwyr, aelodaeth, rhwydweithiau staff ac ati \u2013 yn cynrychioli miloedd o ymddiriedolwyr posibl a\u0302\u2019r sgiliau a\u2019r profiad y mae ar elusennau eu hangen yn daer\nEin canllaw arloesol \u2013 From here to diversity \u2013 Canllaw ymarferol ar recriwtio ymddiriedolwyr elusennau Du ac Asiaidd (Saesneg yn unig)\nEin rhwydwaith cyfryngau cymdeithasol o fwy na 300 o bobl Du ac Asiaidd sy\u2019n ymddiriedolwyr neu\u2019n gobeithio bod yn ymddiriedolwyr, lle y gall elusennau hysbysebu eu rolau gwag am ymddiriedolwyr. Os ydych chi\u2019n unigolyn Du neu Asiaidd sy\u2019n frwdfrydig ac yn awyddus i chwarae ro\u0302l allweddol mewn arweinyddiaeth yn y sector elusennol, cofrestrwch i fod ar y rhwydwaith yma "}, {"text_idx": "#000022", "text": "Mae 100,000 o rolau ymddiriedolwyr gwag bob blwyddyn. Bydd recriwtio 10,000 o ymddiriedolwyr ychwanegol o gefndiroedd Du ac Asiaidd yn codi canran yr ymddiriedolwyr Du ac Asiaidd o 8% i 14% ac yn cyrraedd gwlad yr addewid o gynrychiolaeth gymesur."}, {"text_idx": "#000023", "text": "Mae 168,000 o elusennau yn y DU. D\u2019oes ond angen i 5,000 ohonyn nhw \u2013 3% o\u2019r cyfanswm \u2013 i recriwtio dau ymddiriedolwr yr un o gefndiroedd Du ac Asiaidd i gyrraedd y 14% hudol! D\u2019oes bosibl nad yw hynny y tu hwnt i\u2019n hymrwymiad a\u2019n dychymyg? Gyda chymorth ac ymgysylltiad gweithredol CGGC a mudiadau seilwaith tebyg ledled y DU, gallwn ni gyflawni hyn."}, {"text_idx": "#000024", "text": "Os yw hwn yn fater pwysig i\u2019ch elusen a hoffech chi ein cefnogi, cysylltwch a\u0302: Malcolm John, Sylfaenydd, \u2018Action for Trustee Racial Diversity\u2019, ."}, {"text_idx": "#000029", "text": "Ymunwch a\u0302 ni ar y cyfryngau cymdeithasol"}]